Worcester F 80 Distinctiones

90 Ignis est triplex

Ignis est triplex: spiritualis, artificialis, et naturalis. E quibus aliquis ignis lucet, set non vrit ut ignis empirei. Aliquis vrit, sed non lucet[[1]](#footnote-1) ut ignis[[2]](#footnote-2) inferni. Aliquis lucet et vrit ut ignis camini. Rursus ignis[[3]](#footnote-3) sideris semper viuit et numquam moritur. Ignis fornacis aliquando viuit, aliquando moritur. Ignis fulguris statim viuit at statim moritur. Item pascitur et consumit. Ignis vsualis consumit et pascitur. Ignis solaris pascitur et non consumit. Ignis infernalis at quia indagare rerum naturas magis est phisicum quam theologicum. Iccirco est ignis culpe, pene, gratiae. Primus est liuor inuidie seu ardor[[4]](#footnote-4) concupiscenie, de quo Psal. [57:9]: *Supercecidit ignis et non* *viderunt* *solem*. Secundus est dolor compunctionis siue meror compassionis, de quo Apostolus [Rom. 12:20]: *Carbones ignis congeres super caput ejus*. Vnde Psal [38:4]: *Concaluit cor meum intra me*. Tertius est feruor caritatis, de quo dicitur [Luc. 12:49]: *Ignem veni mittere in terram*. Item est ignis diabolicus, de quo dicitur Job [1:16]: *Ignis* de *celo* *cecidit* super illud. Est ignis angelicus, [Hebr. 1:7]: *Qui facit angelos suos spiritus, et ministros.* Est ignis Dominis de quo Deut. 4[:24]: *Deus* noster *ignis consumens est*.

¶ Item est ignis persecucionis, Psal. 65:10]: *Igne nos examinasti*. Est ignis increpacionis de quo dicitur Exod. [22:6]: Si quis incendit ignem et illa destruxit *segetes, qui ignem succenderit*. Est ignis purgacionis. Vnde ad [1] Cor. [3:13]: *Vniuscuiusque opus quale sit, ignis probabit*.

¶ Item est ignis sacre doctrine de quo dicitur [Deut. 33:2]: *Venit Dominus* in *monte Pharan*, *et* in manu *eius ignea lex*. Est ignis terminante consciencie de quo dicitur [Ezech. 28:18]: *Producam ignem* ex *medio tui, qui comedat te*. Est ignis eterne vindicte de quo in euangelio, [Matt. 25:41]: Ite *maledicti in igne eternum.* Item est ignis mistici sacerdotii vt in Leu. [6:12]: *Ignis in altari* meo *semper ardebit*. Est ignis superni presidii, Psal. [104:39]: *Expandit nubem in proteccionem eorum, et ignem*. Est ignis diuini iudicii, Psal. [49:3]: *Ignis in conspectu eius exardescit*.

¶ Sed ignis iste vltimus multis de causis mittitur. Nam quandoque ad vlcionem vt in Gen. [19:24]: *Pluit super Sodomam*[[5]](#footnote-5) ignis sulphur, ad significacionem vt in 3 Reg. [19:12]: *Non in igne Dominus*, ad probacionem videlicet 3 Reg. 18[:38-39]: Descendens *ignis* de sublimi deuoret *holocaustum,* vt sciat *populus*, etc.

¶ Ignis habet triplicem effectum: naturalem, violentum, et mirabilem. Ignis quippe naturaliter

/fol. 244vb/

ascendit et accendit violenter, descendit sicut patet in fulgure mirabiliter. Affligit spiritus et combuscibilibus parcit sicut patet de tribus pueris, Dan. 3[:22]: *Flamma ignis* naturaliter combuscit ministerios assistentes violenter in fornace. Sensus complexit mirabiliter tribus pueris peparcit. Item ignis attrahit suo calore, consumit suo ardore, accendit suo vapore, ascendit sua leuitate, sic dileccio.

1. lucet ] Lambeth, F 128 *corr*. latet F 80. [↑](#footnote-ref-1)
2. ignis ] *add*. latet ut ignis. [↑](#footnote-ref-2)
3. ignis ] *add.* ~~fidel~~. [↑](#footnote-ref-3)
4. ardor ] Lambeth, F 128 *corr*. arbor F 80. [↑](#footnote-ref-4)
5. Sodomam ] Lambeth *corr.* domam F 80. [↑](#footnote-ref-5)